Veikimas (fizika)
Veikimas – fizikinis dydis, apibūdinantis sistemos judėjimą. Turi energijos ir laiko sandaugos dimensiją. Remiantis veikimu, formuluojami integraliniai variaciniai mechanikos principai. Veikimu naudojamasi tamprumo teorijoje, elektrodinamikoje, grįžtamųjų procesų termodinamikoje, kvantinėje mechanikoje. Veiksmo SI vienetas yra džaulis-sekundė (kaip ir Planko konstanta h). Hamiltono veikimas: S = ∫ t 0 t 1 L d t {\displaystyle S=\int \limits _{t_{0}}^{t_{1}}Ldt} čia L – sistemos Lagranžo funkcija, t0 – laiko momentas, kai sistemos padėtį nusako s apibendrintųjų koordinačių qi0, t1 – laiko momentas, kai sistemos padėtį nusako s apibendrintųjų koordinačių qi1. Lagranžo veikimas: S 0 = ∫ t 0 t 1 ( H + L ) d t {\displaystyle S_{0}=\int \limits _{t_{0}}^{t_{1}}(H+L)dt} čia H – holonominės s laisvės laipsnių sistemos Hamiltono funkcija H ( q , p , t ) = ∑ i = 1 s p i q ˙ i − L {\displaystyle H(q,p,t)=\sum _{i=1}^{s}p_{i}{\dot {q}}_{i}-L} čia q – apibendrintoji koordinatė, qi – apibendrintasis greitis, pi – apibendrintasis impulsas. Konservatyviosios holonominės sistemos Lagranžo veikimas: S 0 = ∫ t 0 t 1 2 T d t {\displaystyle S_{0}=\int \limits _{t_{0}}^{t_{1}}2Tdt} čia T – sistemos kinetinė energija.